kardosdrur/scandi-wiki huggingface dataset:
Divergent (film)

Divergent er en amerikansk science fiction actionfilm fra 2014 instrueret af Neil Burger, baseret på romanen af samme navn af Veronica Roth.  Filmen er den første film i Divergent-serien og blev produceret af Lucy Fisher, Pouya Shabazian og Douglas Wick, med et manuskript af Evan Daugherty og Vanessa Taylor. Dens rollebesætning består af Shailene Woodley, Theo James, Ashley Judd, Jai Courtney, Ray Stevenson, Zoë Kravitz, Miles Teller, Tony Goldwyn, Maggie Q og Kate Winslet. Historien foregår i en dystopisk post-apokalyptisk udgave af Chicago, hvor folk er opdelt i forskellige fraktioner baseret på menneskelige dyder. Beatrice Prior bliver advaret om, at hun er forskellig fra de andre mennesker og derfor aldrig vil passe ind i en hvilken som helst af de forskellige fraktioner og erfarer snart, at en skummel plan er under opsejling i hendes tilsyneladende perfekte samfund.

Rollebesætning 

 Shailene Woodley som Beatrice "Tris" Prior
 Theo James som Tobias "Four" Eaton
 Ashley Judd som Natalie Prior
 Jai Courtney som Eric
 Ray Stevenson som Marcus Eaton
 Zoë Kravitz som Christina
 Miles Teller som Peter Hayes
 Tony Goldwyn som Andrew Prior
 Ansel Elgort som Caleb Prior
 Maggie Q som Tori Wu
 Mekhi Phifer som Max
 Kate Winslet som Jeanine Matthews
 Ben Lloyd-Hughes som Will
 Christian Madsen som Al
 Amy Newbold som Molly Atwood

Referencer

Eksterne henvisninger 

Amerikanske film fra 2014
Engelsksprogede film
Science fiction-film fra USA
Christian Madsen (skuespiller)

Christian Madsen (født 8. februar 1990 i Los Angeles) er en amerikansk skuespiller. Han er bedst kendt for sine roller i filmene Divergent (2014) og Palo Alto (2013).

Eksterne henvisninger 
 

Skuespillere fra Californien
Personer fra Los Angeles
Lars Lindstrøm

Lars Lindstrøm (født 23. december 1978) er direktør i Dansk Atletik Forbund og tidligere sportschef og landstræner i orienteringsløb. 

Lars Lindstrøm er vokset op i Vester Vedsted sydvest for Ribe, og er søn af tidligere målmand på kvindelandsholdet Birte Kjems, der var med til at vinde VM i kvindefodbold i 1971, og oldebarn til Olaf Kjems, der vandt OL Sølv i gymnastik ved OL 1912 i Stockholm.

Fra 2005 til 2019 var Lars Lindstrøm ansat i Dansk Orienterings-Forbund. Først som juniorlandstræner 2005-2010 og landstræner 2011-16, og sidenhen sportschef 2017-2019.

Lars Lindstrøm har tre gange været nomineret til Team Danmarks talentpris (2006, 2008 og 2009) og vandt prisen i 2009.

Orienteringsløbere fra Danmark
Five Nights at Freddy's

Five Nights at Freddy's er et videospil i genren 'survival horror' af Scott Cawthon. Det foregår i den fiktive pizzarestaurant Freddy Fazbear's Pizza når natten falder på er det din opgave som nattevagt at holde styr på robotterne Freddy, Chica, Bonnie, og Foxy. Som om dagen står og optræder for de børn der kommer om dagen med deres forældre og spiser pizza. Men det er ikke alle børnene der kommer med deres forældre hjem.

Spilleren er en nattevagt, der skal forsvare sig mod de fire animatroniske dyrefigurer, der kan følges på overvågningskameraerne.

Plot 
Du arbejder i en børnerestaurant ved navn "Freddy Fazbear’s Pizza" som en sikkerhedsvagt, der senere afsløres at hedde "Mike Schmidt". 

Restauranten er blevet lukket efter en episode kaldt "biddet i '87", hvor en kunde blev bidt af Foxy. Der går mange teorier om den præcise robot, der bed.

Da robotterne ikke kan slukkes, og at efterlade dem ville være farligt, i tilfælde af at de fik adgang til verden, skal du overvåge dem med forskellige overvågningskameraer.

Spilleren skal overleve fem nætter. Overleves den femte nat låses der op for en sjette, derefter en syvende, nat. På den sidste nat kan spilleren selv ændre på sværhedsgraden.

På trods af at blive fyret efter den femte nat på grund af "dårlig arbejdsindstilling", vil den sjette og syvende nat stadig blive spilbare.

Udvikling af spillet 
Den selvstændige spiludvikler Scott Cawthon skabte spillet på blot 6 måneder. Han fik ideen efter en kritik af hans tidligere spil, hvor figurene var blevet kaldt "robotter med dragt på” eller animatronics.

Han tog dog kritikken til sig, og gjorde den til kernen af ideen til hans nye spil. I stedet for at lave børnespil, som han tidligere havde gjort, udviklede han Five Nights at Freddy's til at være et gyser-spil.

Det følgende spil, Five Nights at Freddy's 2, tog ham kun 3 måneder at producere, da spillene delte mange filer.

Hans to sønner tester spillene før de kommer. Den ene finder fejl, og den anden giver ideer.

Et tredje spil er udkommet i februar 2015.

Et fjerde spil i serien udkom 31. oktober 2015.

Et femte spil i serien udkom d. 7 oktober 2016.

Et sjette spil udkom i 2017.

De animatroniske dyrefigurer 
I spillet findes der fire robotdyr. Navnene på dem er Freddy Fazbear, Bonnie the Bunny, Chica the Chicken og Foxy the Pirate Fox. Navnene angiver alle, hvilket dyr den respektive robot repræsenterer: Freddy Faz"bear" er en bjørn. Bonnie the "Bunny" er en kanin, Chica the "Chicken" er en kylling og Foxy the Pirate "Fox" er en ræv.

Spilleren kan i sjældne tilfælde se en femte animatronic, der indtil Five Nights at Freddy’s 2, ikke havde noget officielt navn. Den femte “robot” blev kaldt Golden Freddy. Mange mener, at Golden Freddy er en hallucination, som vagten oplever.

Noter 

Computerspil fra 2014
Windows-spil
Android-spil
IOS-spil
Joseph Beuys

Joseph Heinrich Beuys (født 12. maj 1921 i Krefeld, død 23. januar 1986 i Düsseldorf) var en tysk konceptkunstner, billedhugger, tegner, kunstteoretiker og professor ved kunstakademiet i Düsseldorf.

I 1970 var Joseph Beuys professor i skulptur på Kunstakademie Düsseldorf. Hans yngste elev på Kunstakademie Düsseldorf var Elias Maria Reti, der studerede kunst med ham i en alder af kun femten.

Kilder

Eksterne henvisninger 

Kunstnere fra Tyskland
Gomore.dk

GoMore er en internetbaseret, peer to peer delebilsplatform. Platformen faciliterer samkørsel, privat biludlejning og leasing af biler. Tjenesten har i alt omkring 3.000.000 medlemmer på tværs af Europa i Danmark, Sverige, Finland, Spanien, Østrig og Schweiz

Historie 

GoMore blev stiftet i 2005 af Matias Møl Dalsgaard og Søren Riis og kørte i en årrække som fritidsprojekt, mens de to stiftere færdiggjorde deres uddannelser. Lasse Gejl og Jacob Tjørnholm indgik som partnere i 2011, og GoMore blev relanceret. I 2013 kom investorer, bl.a. Jesper Buch, til. I 2014 ekspanderede virksomheden til Sverige på grund af en investering fra venturekapitalfonden SEED Capital. GoMore lancerede i 2014 to nye koncepter: privat biludlejning og privatleasing. I 2015 fusionerede GoMore med den spanske virksomhed Amovens.

Gennem årene har GoMore udvidet til Spanien, Sverige, Finland, Schweiz og Østrig.

Referencer

Eksterne henvisninger 
GoMore.dk – hjemmeside

Softwarevirksomheder i Danmark
Danske virksomheder etableret i 2005
Delebil
Lærernes Indkøbscentral

Lærernes Indkøbscentral ofte forkortet LIC var en kæde af engrosvarehuse i Danmark og Sverige. 

Lærernes Indkøbscentral blev grundlagt i Sverige i 1952, og i 1960 åbnede LIC i Danmark. For at kunne handle i LIC skulle man være medlem, hvilken man kun kunne blive, hvis man var tilknyttet som underviser på almene uddannelsesinstitutioner eller fagskoler eller en række andre institutioner eller var medlem af Djøf. Som medlem kunne man desuden opnå rabat på bl.a. tøj, elektronik, forsikringer og benzin hos LIC's samarbejdspartnere. Den danske bank Lån & Spar Bank havde et samarbejde med LIC, og tilbød Mastercard, der også gav rabat i en lang række butikker. I Danmark fandtes der oprindeligt varehuse i Herlev og Aarhus, og fra 1. april 2011 også en non-food-afdeling i Aalborg.

Konkurs og afvikling 
I juli 2014 indgav virksomheden en konkursbegæring i Sverige efter flere års underskud. Ved udgangen af 2012 var omkring 163.000 danskere medlemmer. Ved konkursen oplyste Lån & Spar, at deres særlige Mastercard fortsat ville fungere, men at rabatterne ikke længere ville gælde, da over 1.500 kunder havde henvendt sig for at få information om gyldigheden af deres betalingskort. Optikerkæden Thiele forsøgte også at mindske tabet ved konkursen, ved at kontakte kunder, der havde købt deres produkter i LIC omkring konkursen. I 2010 var underskuddet 9 mio. DKK, i 2011 var det 29 mio. DKK og i 2012 var det 32 mio. DKK.

Efter konkursen afholdt kæden ophørsudsalg i varehuset i Herlev d. 6.-9. november og i Aarhus 13.-16. november, hvor alle deres varer var sat voldsomt ned. Da ophørsudsalget åbnede i Herlev skabte det trafikkaos i og omkring Herlev særligt på Motorring 3, Herlev Ringvej og Gladsaxe Ringvej, da hundredvis af bilister forsøgte at komme frem til varehuset. Det tog over en time at få adgang til butikken, og flere timer at komme til kassen. Politiet var nødsaget til at sende ekstra mandskab til området for at afvikle trafikken.

Se også 
 Metro Cash & Carry

Referencer 

Handelsvirksomheder fra Sverige
Grossistkæder
Etableret i 1952
Ophørt i 2014
Modulanlæg

Et modulanlæg er en modeljernbane sammensat af moduler. I stedet for et fast sammenhængende modeljernbaneanlæg benyttes et antal moduler, der kan kombineres frit indbyrdes efter behov og behag, så længe de følger de samme normer.

De enkelte moduler har typisk et eller to gennemgående spor, der er lagt i midten, så de umiddelbart kan kombineres med andre moduler. Visse systemer opererer dog med flere geometrisk forskellige overgangssteder, hvilket giver mulighed for flere variationer, men som begrænser kombinationsmulighederne. Modulerne selv er udover sporene ofte forsynet med landskaber, bygninger eller lignende og fungerer dermed som dioramaer i sig selv. I nogle tilfælde kan det dog blive mere omfattende, så et modul må sammensættes af flere dele, der kun kan bruges sammen. Det er for eksempel tilfældet ved større stationer, der ikke vil kunne være på en enkelt almindeligt modul. Modsat findes der også moduler kun med spor, der udelukkende tjener til at give en længere kørestrækning.

En af fordelene ved modulanlæg er, at de er lettere at transportere end et helt modeljernbaneanlæg, for eksempel ved flytninger og fremvisning på udstillinger. En anden fordel er, at modulerne kan kombineres frit, så man kan opbygge et modulanlæg efter behag og de aktuelle pladsforhold. Desuden kan flere personers moduler sammensættes til et større anlæg. Ulempen er til gengæld, at man skal bruge tid på at sætte modulerne op og tage dem ned igen efter brug. Desuden kan der opstå fejl ved overgangene mellem de enkelte moduler.

Der findes flere forskellige systemer for modulanlæg med normer for modulerne, der ikke mindst sikrer, at sporene altid er placeret det samme sted ved enderne af modulerne og i samme højde. Enkelte systemer har desuden normer for landskabet med tidsperiode og årstid for at give sammenhæng mellem modulerne. Til de kendte systemer hører dem fra FREMO, Nordmodul og N-Trak, der bruges på tværs af modeljernbaneklubber. De mødes flere gange ved årlige træf, hvoraf nogle er åbne for offentligheden. Nogle udstiller desuden på almindelige messer og udstillinger.

Eksterne henvisninger 
 FREMO
 NTrak Modular Railroading Society
 Nordmodul

Modeljernbane
Modularitet
Hagen am Teutoburger Wald

Hagen am Teutoburger Wald er en kommune med godt 13.400 indbyggere (2013), beliggende i den sydvestligste del af Landkreis Osnabrück, i den tyske delstat Niedersachsen.

Geografi 
Hagen ligger i den vestlige del af Teutoburger Wald i en rund dal, der er omgivet af skov på alle sider. Gennem dalen løber vandløbet Goldbach der har talrige tilløb.

Det 180 meter høje Silberberg, hvor der i det 18. århundrede blev udvundet sølvmalm, har der siden 1937 været Naturschutzgebiet, og et område på 36,6 hektar er beskyttet som EU-habitatområde.

Nabokommuner 
Kommunen grænser mod nord til Hasbergen mod øst til Georgsmarienhütte og Bad Iburg. De andre nabokommuner ligger i delstaten Nordrhein-Westfalen i Kreis Steinfurt: mod syd Lienen og Lengerich og mod vest Tecklenburg.

Inddeling 
I kommunen ligger følgende bydele:
 Altenhagen
 Gellenbeck
 Hagen (tidligere: Beckerode)
 Mentrup
 Natrup-Hagen
 Sudenfeld

Eksterne kilder/henvisninger 

 Byens websted

Kommuner i Niedersachsen
Modeljernbaneklub

En modeljernbaneklub er en forening bestående af personer, der interesserer sig for modeltog.

Formålet for en modeljernbaneklub er typisk at samles om at opbygge et modeljernbaneanlæg eller modulanlæg. Ved at flere personer går sammen og mødes regelmæssigt for at arbejde, er det muligt at etablere større anlæg, end de hver især ville kunne opbygge, ligesom de kan drage nytte af hinandens evner, viden og erfaringer. I tilknytning til et fast anlæg kan der desuden etableres værksted, bibliotek mv. Alternativt kan der opereres med modulanlæg, hvor medlemmerne med hver deres moduler mødes nogle gange om året for at opbygge et anlæg sammen i f.eks. en sportshal.

En modeljernbaneklub er normalt opbygget som de fleste andre foreninger med bestyrelse, medlemsblad og regelmæssige aktiviteter, f.eks. byggeaftener, køreaftener, fremvisning af film og udflugter. Klubben står desuden som ejer eller lejer af klubbens lokaler, ligesom den typisk ejer faste anlæg. Materiellet kan også ejes helt eller delvist af klubben, men det kan også været ejet af de enkelte medlemmer. Indtægterne kommer fra kontingenter, frivillige bidrag og evt. entre, hvis der er åbent for offentligheden. Ved kontingenterne kan skelnes mellem aktive og passive medlemmer, hvoraf de første arbejder med og kører på anlægget, mens de sidste støtter klubben med et lavere kontingent. Desuden kan der opereres med en prøvetid for nye medlemmer.

Mange, men ikke alle, modeljernbaneklubber er medlemmer af nationale organisationer så som Dansk Model Jernbane Union (DMJU), der igen er medlem af den europæiske organisation MOROP. Formålet med disse er at fastsætte normer for modeltog, hvilket ikke mindst kommer klubberne til gode, da de kan have tog fra mange forskellige producenter kørende. Derudover findes der også tværgående organisationer så som FREMO for klubber med modulanlæg og Arge Spur 0 for klubber der kører i skala 0.

Eksterne henvisninger 
 MOROP - den europæiske organisation for modeljernbaneklubber.
 Dansk Model Jernbane Union

Noter 

Modeljernbane
Foreninger
Hasbergen

Hasbergen er en kommune med godt 11.000 indbyggere (2013), beliggende sydvest for byen Osnabrück i den sydvestlige del af Landkreis Osnabrück, i den tyske delstat Niedersachsen.

Geografi 
Kommunenligger i et kuperet landskab i Teutoburger Wald. Området ligger mellem 62 og 228 moh. I Hasbergen ligger det 108 meter høje Rote Berg. Mod nord danner Wilkenbach kommunegrænsen til Osnabrück.

Nabokommuner 
Kommunen grænser mod vest til Lotte og Tecklenburg i delstaten Nordrhein-Westfalen, mod syd til Georgsmarienhütte og Hagen og mod nord og øst til byen Osnabrück.

Inddeling 
Hasbergen består af de tidligere selvstændige kommuner Hasbergen, Gaste og Ohrbeck.

Eksterne kilder/henvisninger 

 Byens websted

Kommuner i Niedersachsen
Citizenfour

Citizenfour er en tysk-amerikansk dokumentarfilm fra 2014 instrueret af Laura Poitras. Filmen belyser Edward Snowdens læk af følsomme oplysninger fra NSA. 

Filmen blev godt modtaget af anmelderne. Ved Oscaruddelingen 2015 modtog den en Oscar for bedste dokumentar.

Referencer

Eksterne henvisninger

 

Tyske film fra 2014
Dokumentarfilm fra Tyskland
Dokumentarfilm fra USA
Oscar for bedste dokumentar
Engelsksprogede film
Tysksprogede film
portugisisksprogede film
Laura Poitras

Laura Poitras er en amerikansk dokumentarfilmskaber. 

Poitras er særligt kendt for filmen Citizenfour, og hun og en række kolleger modtog i 2014 Pulitzerprisen for dækningen af NSA-lækagerne og Edward Snowden.

Hendes dokumentarfilm fra 2006 My Country, My Country, som handler om Irak-krigen, blev nomineret til en Oscar for bedste dokumentar i 2007, og Laura Poitras vandt en Oscar for bedste dokumentar i 2015 for filmen Citizenfour.

Poitras bor i Berlin i Tyskland for at kunne arbejde i fred for de amerikanske myndigheders overvågning.

Referencer

Eksterne henvisninger
 

Filminstruktører fra USA
Journalister fra USA
Europa Cup i ishockey 1973-74

Europa Cup 1973-74 var den niende udgave af Europa Cup'en i ishockey, arrangeret af International Ice Hockey Federation, og turneringen med deltagelse af 17 hold blev spillet i perioden fra september 1973 til 2. september 1975.

Turneringen blev vundet af HK CSKA Moskva fra Sovjetunionen, som i finalen besejrede TJ Tesla Pardubice fra Tjekkoslovakiet. Det samlede resultat af de to finaler blev 8-4. Det var sjette sæson i træk, at turneringen blev vundet af HK CSKA Moskva.

Format og hold 

De nationale mestre i sæsonen 1972-73 i IIHF's medlemslande i Europa kunne deltage i turneringen, sammen med den forsvarende mester, HK CSKA Moskva. Turneringen blev afviklet som en cupturnering, hvor hvert opgør blev spillet over to kampe, idet holdene mødtes på både hjemme- og udebane. Opgørene blev afgjort i form at summen af de to resultater, og hvis stillingen var uafgjort, blev opgøret afgjort i straffeslagskonkurrence umiddelbart efter den anden kamp.

De forsvarende mestre, HK CSKA Moskva fra Sovjetunionen, var direkte kvalificeret til finalen, mens de resterende 16 hold spillede om retten til at møde det sovjetiske hold i finalen.

Resultater

Første runde

Anden runde

Kvartfinaler

Semifinale 

Semifinalen blev spillet i december 1974.

Finale 

Finalekampene blev spillet den 22. august og 2. september 1975.

Kilder / eksterne henvisninger 
 Hockey Archives - Coupe d'Europe 1973/74

Noter 

1973-74
Ishockey i 1973
Ishockey i 1974
Ishockey i 1975
Hagl (den 7. plage)

Hagl (den 7. plage) er betegnelsen for en af Egyptens ti plager som er beskrevet i Det Gamle Testamente Anden Mosebog, kapitel 9: 

Efter at faraoen endnu en gang har nægtet at løslade israelitterne fra slaveri, siger Gud til Moses, at han skal fortælle Farao, at folket skal bringe deres kvæg, og alt hvad de har på marken i sikkerhed i deres huse. Moses rækker herefter sin stav op mod himlen, og Gud sender torden og hagl ind over Egypten. De som har nægtet at lytte til guds ord og ladet deres dyr blive ude på marken få sendt haglbyger ned over sig, og dyr såvel som mennesker skal dø.

Videnskabelig forklaring 
Det har efterhånden vist sig at flere af disse plager som ramte Egypten for ca. 3500 år siden muligvis har haft en naturvidenskabelig forklaring. På Santorini, ca. 400 km fra Egypten, var der et stort vulkanudbrud fra vulkanen Thera. Fra middelhavet, hvor Santorini ligger, er der en nordvestenvind, som sandsynligvis har båret aske fra vulkanudbruddet ned til Egypten og mødt en stor tordenbyge, som har skabt de hagl, som israelitterne mener var Guds 7. Plage.

Eksterne kilder/henvisninger 

 “Det gamle testamente mellem teologi og historie”, Niels Peter Lemch, 2011
 “De graver i Bibelens fundament”, Politikken, Jens Lenler, 2006
 “Syret på den usyrede måde”, artikel i Weekendavisen d. 29/4 2005
 “Santorinis eksplosive historie”, Kristian Kann & Anne Dorthe Juul Petersen, Varv 2003
 Det minoiske udbrud - nu nøjagtigt dateret, Walter L. Friedrich & Ulla V. Hjuler 
 http://www.kristendom.dk/artikel/362541:Globalt-nyt--Egyptens-ti-plager-skyldtes-klimaforandringer  “Egyptens ti plager skyldtes klimaforandringer”, Christian Cohr Arffmann, 2010
 http://www.bibelselskabet.dk/BrugBibelen/BibelenOnline, Anden Mosebog, Kapitel 9 og 10
 http://www.ordetogisrael.dk/tekstsider.php?action=laestekstsider&id=140 
 http://www.ordetogisrael.dk/artikler.php?action=laesartikel&id=224 

Begivenheder i Det Gamle Testamente
Mørke (den 9. plage)

Mørke er den 9. plage af Egyptens 10 plager, som er beskrevet i Det Gamle Testamente, i Anden Mosebog, Kapitel 10

Bibelens forklaring på den 9. plage 

Gud fortæller Moses, at han skal række sin hånd op mod himlen. Moses rækker derefter sin hånd op mod himlen, og et mørke spreder sig over Egypten. Det varer i 3 dage, og ingen er i stand til at se noget. Men der hvor israelitterne befinder sig, er der lys. Da de 3 dage er gået, sender Egyptens farao bud efter Moses. Farao siger til Moses, at han skal tilbede Gud, hvorefter israelitterne vil blive løsladt, men deres får og køer skal blive tilbage. Moses siger dernæst til Farao, at han og hans folk er nødt til at bruge slagtedyr og brændofferdyr, fordi de skal lave ofringer til Gud, og fordi de ikke ved, hvordan de ellers skal tilbede Gud. Farao nægter derefter at gå med til betingelserne og vil alligevel ikke løslade israelitterne fra slaveri. Han truer Moses ved at sige til ham, at hvis Moses nogensinde viser sig for Farao igen, vil han blive straffet med døden. Herefter siger Moses, at han ikke vil vise sig for Farao igen.

Naturvidenskabelig forklaring på den 9. plage 

Det har efterhånden vist sig at mange af de 10 plager, der ramte Egypten for omkring 3500 år siden, muligvis har haft en naturvidenskabelig forklaring. Forskere har konkluderet, at der for c.1665 år f.v.t. fandt et stort vulkanudbrud sted på den græske ø Santorini, der ligger 400 km fra Egypten. Da vulkanen Thera gik i udbrud, var der en stor eksplosion. Vulkansk aske og pimpsten blev spyet ud i atmosfæren. Fra middelhavet, hvor Santorini ligger, er der en nordvestenvind, som sandsynligvis har bragt asken fra vulkanudbruddet ned til Egypten, hvorefter asken har blokeret for sollyset og skabt det mørke, som israelitterne mener, var Guds 9. plage. Forskere har efterfølgende fundet pimpsten fra udgravninger i egyptiske ruiner. Da der ikke findes vulkaner i Egypten, har forskere efter geologiske undersøgelser konkluderet, at pimpstenene kan stamme fra det vulkanudbrud, der fandt sted på Santorini for omkring 3500 år siden.

Eksterne kilder/henvisninger 

“Det gamle testamente mellem teologi og historie”, Niels Peter Lemche, 2011

"De graver i Bibelens fundament”, Politikken, Jens Lenler, 2006

“Syret på den usyrede måde”, artikel i Weekendavisen d. 29/4 2005

“Santorinis eksplosive historie”, Kristian Kann & Anne Dorthe Juul Petersen, Varv 2003
Det minoiske udbrud - nu nøjagtigt dateret, Walter L. Friedrich & Ulla V. Hjuler 
“Egyptens ti plager skyldtes klimaforandringer”,   Christian Cohr Arffmann, 2010
  BibelenOnline, Anden Mosebog kapitel 10 vers 21 og flere følgende: Niende plage: Mørke.

Begivenheder i Det Gamle Testamente
Hilter am Teutoburger Wald

Hilter am Teutoburger Wald er en kommune med godt 10.100 indbyggere (2013), beliggende centralt i den sydlige del af Landkreis Osnabrück, i den tyske delstat Niedersachsen.

Geografi 
Hilter ligger i den vestlige del af Teutoburger Wald. Højeste punkt er Hohnangel (262 moh.) i den sydøstlige ende af kommunen. Dele af Hilter kommune ligger på bjerget Limberg, hvor Zeppeliner LZ 7 „Deutschland“ styrtede ned i 1910. Der blev på Zeche Hilterberg (en del af Limberg) udvundet kul mellem 1885 og 1903.

Nabokommuner 
Hilter grænser mod nord til Georgsmarienhütte og Bissendorf, mod øst til Melle, mod syd til Dissen, Bad Rothenfelde og Bad Laer samt mod vest til Bad Iburg.

Inddeling 
Bydele og indbyggertal:
 Allendorf (207)
 Borgloh (1.745)
 Ebbendorf (731)
 Eppendorf (296)
 Hankenberge (676)
 Hilter (4.730) - Administrationsby
 Natrup (medregnet i indb.tallet for Hilter)
 Uphöfen (220)
 Wellendorf (1.567)
(indb. pr 20. juni 2011)

Eksterne kilder/henvisninger 

 Byens websted

Kommuner i Niedersachsen
Jacob Appelbaum

Jacob Appelbaum (født 1. april 1983) er en amerikansk hacker og computersikkerhedsekspert. Han var et af de centrale medlemmer af The Onion Router. 
Appelbaum flyttede fra USA til Berlin, Tyskland, da han ikke mente sig sikker i USA.

Kilder

Eksterne henvisninger 

Hackere
Personer fra Minnesota
William Binney

William Edward Binney er en amerikansk matematiker og sikkerhedsekspert. Han har en bachelorgrad fra Pennsylvania State University.

Binney har tidligere haft en højtstående placering indenfor United States National Security Agency, NSA. Han stod bag et billigt, effektivt overvågningssystem, der bevisligt kunne have stoppet terrorangrebet den 11. september 2001, men som følge af korruption, løgne og personlige ambitioner blev lukket ned til fordel for en ringe og meget dyr løsning
.
Han trådte tilbage fra sin stilling 31. oktober 2001, og har siden fortalt offentligheden om NSA's indsamling af data om civile borgere verden over.

Kilder

Eksterne henvisninger 
 

Matematikere fra USA